ये एक ट्रेंड बनता जा रहा है,आगे- ऊँचा और ऊँचा बढ़ता ही जा रहा है। इतना पैसा बहता है शादियों में, और जिनके पास नहीं है वे भी बेचारे इस ट्रेंड के तहत मजबूर है। और तो और दहेज़ का क्या काम? दहेज़ की प्रथा कोई नयी नहीं, सदियों पुरानी है। हमें स्कूल में छुटपन से ही सिखाया जाता है की चोरी का मतलब है जो चीज़ पर हमारा अधिकार नहीं, उसे गलत रूप से पा लेना, तो क्या दहेज़ भी चोरी नहीं हुआ? दहेज़ लेने वाले क्या चोर नहीं हुए? जो पैसा आपने नहीं कमाया, जिसके लिए आपने दिन रात एक नहीं किये, उस दौलत पर आपका क्या अधिकार? उसे मांगते हुए या उसकी इच्छा रखते हुए क्या आप चोर नहीं हुए?